
Uvod


Smernice za period 2026–2027 godine su izrađene na osnovu sveobuhvatne analize domaćeg i međunarodnog socioekonomskog okruženja, zasnovane na relevantnim podacima i dokazima. Proces njihove pripreme oslanjao se na širok pregled relevantnih statističkih podataka, strateških dokumenata, kao i analitičkih publikacija koje su objavili Republički zavod za statistiku, Narodna banka Srbije, MONS, Svetska banka i UNICEF. Posebna pažnja posvećena je demografskim trendovima, kretanjima na tržištu rada, pokazateljima socijalne uključenosti, ekonomskim tokovima i potrebama ranjivih društvenih grupa.

Smernice su dodatno oblikovane na osnovu praktičnih iskustava Fondacije stečenih tokom prethodne dve godine kroz sprovođenje različitih projekata podržanih na nacionalnom nivou. Pouke iz realizacije projekata, saradnje sa relevantnim akterima, procena sprovedenih na terenu i neposredne komunikacije sa korisnicima sistematski su ugrađene u proces strateškog planiranja.

Pored toga, Smernice Intesa Fondacije odražavaju posvećenost grupacije Intesa Sanpaolo očuvanju vodeće globalne pozicije u oblasti društvenog uticaja kroz borbu protiv siromaštva, smanjenje nejednakosti i rešavanje ključnih sistemskih društvenih izazova u zemljama u kojima Grupa posluje. Ova posvećenost je ponovo potvrđena Poslovnim planom Grupe za period 2026–2029. godine.




















[bookmark: _Toc231821304]1.	Glavne karakteristike donacija



Intesa Fondacija filantropska organizacija (u daljem tekstu: Fondacija) predstavlja svestranu, pouzdanu i neprofitnu organizaciju koja promoviše unapređenje kvaliteta života lokalne zajednice, sa ciljem stvaranja modernog, održivog i raznovrsnog društva za buduće generacije.
Namera Fondacije je da finansira i pruža druge oblike podrške projektima organizacija civilnog društva, lokalnih zajednica, ustanova kulture, zdravstvenih, socijalnih i drugih institucija, sa dugoročnim ciljem ostvarivanja pozitivnog uticaja na sve segmente društva i doprinosa razvoju održivog, inovativnog i zelenog okruženja kao osnove za budući prosperitet.
Smernice Fondacije predstavljaju okvir za usmeravanje i odabir zahteva potencijalnih organizacija tokom perioda 2026–2027. godine, u skladu sa standardima korporativnog upravljanja Grupacije Intesa Sanpaolo.
[bookmark: _Toc231821305]2. Oblasti delovanja



U skladu sa svojim Statutom, Fondacija nastoji da ostvari značajan i održiv društveni uticaj kroz pet strateških oblasti delovanja koje su prepoznate kao naročito važne:
· FOKUS 1: Podrška jačanju zdravstvene i socijalne zaštite, sa fokusom na stariju populaciju; 

· FOKUS 2: Podrška razvoju obrazovanja, dece i mladih; 

· FOKUS 3: Podrška ublažavanju klimatskih promena i zaštiti životne sredine; 

· FOKUS 4: Podrška ženama u teškom položaju i borba protiv društvenih nejednakosti; 

· FOKUS 5: Podrška projektima lokalnih zajednica.
Intesa Fondacija filantropska organizacija zadržava mogućnost da reaguje u vanrednim situacijama, uključujući prirodne katastrofe kao što su poplave, zemljotresi, suše i klimatski uslovljeni događaji, kao i druge velike pretnje po životnu sredinu i dobrobit ljudi. Takođe može pružiti podršku u slučaju nacionalnih i globalnih kriza, uključujući pandemije, geopolitičke krize, kao i značajne demografske i društvene poremećaje.
[bookmark: _Toc231821306]2.1 FOKUS 1: Podrška jačanju zdravstvene i socijalne zaštite, sa fokusom na stariju populaciju

Oblast delovanja Fondacije „Podrška jačanju zdravstvene i socijalne zaštite“ usmerena je ka unapređenju sistema zdravstvene i socijalne zaštite, poboljšanju pristupa kvalitetnoj zdravstvenoj nezi i uslugama podrške, kao i na unapređenju opšteg blagostanja i kvaliteta života ranjivih i socijalno ugroženih pojedinaca.
Inicijative u oblasti podrške zdravstvenom sistemu mogu obuhvatati, ali se ne ograničavaju na:
· Nabavku medicinskih uređaja, specijalizovane opreme i drugih neophodnih resursa za bolnice i zdravstvene ustanove;
· Renoviranje, rekonstrukciju i modernizaciju bolnica, domova zdravlja i ustanova za palijativnu negu kojima je potrebno unapređenje infrastrukture;
· Finansijsku i materijalnu podršku centrima za palijativnu negu i ustanovama koje pružaju dugotrajnu i specijalizovanu zdravstvenu negu;
· Podršku organizacijama koje se bave lečenjem, pružanjem pomoći i rehabilitacijom pacijenata obolelih od malignih i drugih teških ili po život opasnih bolesti;
· Podršku stručnom usavršavanju, obukama i kontinuiranoj edukaciji medicinskog osoblja i zdravstvenih radnika.
Pored toga, u okviru ove oblasti delovanja, Fondacija nastoji da podrži inicijative usmerene na jačanje mehanizama socijalne zaštite, promovisanje jednakih mogućnosti i odgovaranje na potrebe pojedinaca koji se suočavaju sa socijalnim i ekonomskim izazovima, uključujući, ali ne ograničavajući se na:
· Razvoj i podršku programima edukacije roditelja i inicijativama za unapređenje porodične brige, sa posebnim fokusom na roditelje i staratelje dece sa invaliditetom i posebnim potrebama;
· Podršku programima socijalne zaštite i inkluzije usmerenim na unapređenje zapošljavanja i ekonomske samostalnosti socijalno ugroženih osoba, osoba sa niskim prihodima i osoba sa invaliditetom, kroz stručno osposobljavanje, razvoj veština, profesionalno usmeravanje i olakšan pristup mogućnostima za zapošljavanje;
· Podršku aktivnostima usmerenim na borbu protiv siromaštva i materijalne uskraćenosti, uključujući pomoć u hrani, podršku beskućnicima i druge oblike pomoći.




[bookmark: _Toc231821307]2.2 FOKUS 2: Podrška razvoju obrazovanja, dece i mladih

Oblast delovanja Fondacije „Podrška razvoju obrazovanja, dece i mladih“ posvećena je promovisanju inkluzivnog i pravičnog obrazovanja, uz podsticanje celoživotnog učenja, socijalne uključenosti, kao i ličnog i profesionalnog razvoja dece, mladih i ranjivih grupa.
Kroz ovu oblast delovanja, Fondacija nastoji da podrži inicijative koje unapređuju pristup obrazovanju, jačaju obrazovne mogućnosti i kapacitete, te stvaraju bezbedno, podsticajno i podržavajuće okruženje za učenje koje doprinosi celokupnom razvoju i dobrobiti dece i mladih. Takve inicijative uključuju, ali se ne ograničavaju na:
· Obezbeđivanje obrazovnih materijala, digitalnih alata i tehnološke opreme za škole, obrazovne ustanove i decu iz socijalno ugroženih sredina;
· Promovisanje jednakog pristupa obrazovanju za decu koja žive u ruralnim i nedovoljno razvijenim područjima kroz ciljane inicijative obrazovne podrške;
· Podršku programima inkluzivnog obrazovanja i specijalizovanim oblicima učenja za decu sa invaliditetom i posebnim obrazovnim potrebama;
· Renoviranje, rekonstrukciju i unapređenje školske infrastrukture i prostora za učenje u lošem stanju, uključujući učionice, krovove, sanitarne čvorove i druge ključne obrazovne prostore, sa posebnim fokusom na škole u ruralnim sredinama i ustanove koje rade sa decom sa posebnim potrebama;
· Podršku inicijativama koje podstiču digitalnu i finansijsku pismenost, osnaživanje mladih i mogućnosti za celoživotno učenje;
· Podršku NEET mladima da razviju veštine, pripreme se za tržište rada i uspešno pređu u zaposlenje.
[bookmark: _Toc231821308]2.3 FOKUS 3: Podrška ublažavanju klimatskih promena i zaštiti životne sredine

Oblast delovanja Fondacije „Podrška ublažavanju klimatskih promena i zaštiti životne sredine“ posvećena je očuvanju prirodne sredine, smanjenju zagađenja i promociji održivog razvoja kroz aktivnosti očuvanja, odgovorno korišćenje resursa i primenu obnovljivih i ekološki prihvatljivih praksi.
U okviru ove oblasti, Fondacija podržava inicijative koje štite ekosisteme, jačaju biodiverzitet i podstiču održive i cirkularne pristupe na lokalnom i regionalnom nivou.
Takve inicijative uključuju, ali se ne ograničavaju na:
· Očuvanje prirodnih resursa i zaštitu staništa divljih životinja i ekosistema;
· Aktivnosti usmerene na zaštitu, obnovu i unapređenje biodiverziteta;
· Podršku inicijativama koje podstiču održive obrasce potrošnje, uključujući smanjenje, prevenciju i upravljanje otpadom od hrane;
· Promovisanje i podršku inicijativama reciklaže i cirkularne ekonomije usmerenim na smanjenje otpada i unapređenje efikasnosti korišćenja resursa.
[bookmark: _Toc231821309]2.4 FOKUS 4: Podrška ženama u teškom položaju i borba protiv društvenih nejednakosti

Oblast delovanja Fondacije „Podrška ženama u teškim životnim okolnostima i borba protiv društvenih nejednakosti“ posvećena je prevenciji nasilja nad ženama, zaštiti i osnaživanju žena u ranjivim situacijama, kao i promovisanju društva u kojem se porodično nasilje i rodno zasnovano nasilje ne tolerišu.
Fondacija u okviru ove oblasti podržava inicijative usmerene na jačanje mehanizama prevencije, pružanje pomoći i zaštitnih usluga, kao i unapređenje rodne ravnopravnosti i socijalne inkluzije.
Neke od inicijativa koje Fondacija namerava da podrži uključuju, ali se ne ograničavaju na:
· Stručno osposobljavanje, razvoj veština i inicijative za ekonomsko osnaživanje žena iz marginalizovanih zajednica, domaćinstava sa niskim prihodima i ruralnih područja, kao i podrška ženama preduzetnicama u razvoju i održivosti njihovog poslovanja;
· Pružanje i jačanje low-treshold usluga, uključujući prihvatne centre, skloništa i sigurne kuće, savetovališta za borbu protiv nasilja i besplatne linije za pomoć žrtvama nasilja;
· Renoviranje i rekonstrukcija sigurnih kuća i drugih zaštitnih ustanova koje su u neadekvatnom ili lošem stanju;
· Pružanje psihološke, socijalne i pravne pomoći žrtvama porodičnog i rodno zasnovanog nasilja;
· Programi osnaživanja usmereni na izgradnju samopouzdanja, otpornosti i ekonomske nezavisnosti korisnica;
· Inicijative za prevenciju, prijavljivanje i suzbijanje govora mržnje na internetu i digitalnih oblika nasilja.

[bookmark: _Toc231821310]2.5 FOKUS 5: Podrška projektima lokalnih zajednica

Oblast delovanja „Podrška projektima lokalnih zajednica“ odnosi se na razvoj strukturisanog mehanizma za prikupljanje, evaluaciju i finansiranje projektnih predloga koje podnose neprofitne organizacije, a koji su usmereni na unapređenje kvaliteta života u lokalnim zajednicama.
Kroz ovaj pristup, Fondacija nastoji da identifikuje i podrži najuticajnije inicijative pružanjem grantova projektima koji pokazuju snažnu relevantnost za zajednicu, održivost i pozitivne društvene rezultate.
Takve inicijative uključuju, ali se ne ograničavaju na:
· Očuvanje, obnova i promocija kulturnog i istorijskog nasleđa;
· Inicijative u zajednici usmerene na unapređenje uslova života i rešavanje hitnih lokalnih potreba u prigradskim i ruralnim područjima























[bookmark: _Toc231821311]3. Kako aplicirati za donaciju


Donacije se mogu klasifikovati na osnovu iznosa kao „lokalne donacije“, koje su manje od EUR 2.000,00 i „centralne donacije“ u iznosu jednakom ili iznad EUR 2.000,00.
	DOKUMENTACIJA O ORGANIZACIJI
	CENTRALNE DONACIJE
	LOKALNE DONACIJE

	Osnivački akt
	✔
	✔

	Statut
	✔
	✔

	Poreski identifikacioni broj
	✔
	✔

	Članovi Upravnog odbora
	✔
	✔

	Broj lične karte lica ovlašćenog za zastupanje
	✔
	✔

	JMBG lica ovlašćenog za zastupanje
	✔
	✔

	Odobreni finansijski izveštaji za poslednje dve godine 

	✔
	✔

	Potvrda o vlasništvu računa u banci
	✔
	✔



	DOCUMENTACIJA O PROJEKTU*
	CENTRALNE DONACIJE
	LOKALNE DONACIJE

	Formular
	✔
	✔

	Studija izvodljivosti
	Ukoliko je dostupno
	

	Logički okvir projekta
	✔
	

	Predloženi vremenski okvir projekta
	✔
	

	Budžet
	✔
	✔

	Referentna pisma od ljudi, profesionalaca ili
organizacija neosporne reputacije i renomea
	Ukoliko je dostupno
	Ukoliko je dostupno

	Potpisan ugovor o partnerstvu između glavnog partnera 
i partnera na projektu
	Projekti sa partnerima
	Projekti sa partnerima

	Potpisan obrazac „Izjava i prilozi“
	✔
	✔


* Projekat će biti ocenjen na osnovu potpunosti dostavljene dokumentacije, kvaliteta i tačnosti prezentacije, kao i poštovanja standarda ovih Smernica.

Od slučaja do slučaja može se zatražiti dodatna prateća dokumentacija. Stoga se ova lista treba smatrati indikativnom i usmerenom na najrelevantnije elemente, a ne konačnom.




[bookmark: _Toc231821312]3.1 Opšte karakteristike organizacija koje su podnele zahtev

Zahte za donaciju mogu podneti organizacije:
· koje su neprofitne, sa sedištem u Srbiji, upisane u najmanje jedan javni registar i osnovane u skladu sa zakonom;
· koje su osnovane i operativne najmanje dve godine u vreme podnošenja zahteva, i poseduju najmanje dva finansijska izveštaja u trenutku podnošenja zahteva za donaciju.
Organizacije moraju imati procedure, uključujući računovodstvo, koje omogućavaju laku proveru konzistentnosti između navedenih ciljeva i onih kojima se stvarno teži, kao i subjekte koji pripremaju overene finansijske izveštaje.

[bookmark: _Toc231821313]3.2 Opšte karakteristike zahteva

Zahtev za donaciju (formular) se može uputiti Fondaciji putem email adrese  intesafondacija@bancaintesa.rs na engleskom jeziku.

[bookmark: _Toc231821314]3.3 Opšte karakteristike zahteva u partnerstvu sa drugim organizacijama

Zahtevi se takođe mogu podneti u partnerstvu sa drugim organizacijama (operativnim partnerima[footnoteRef:1] ). [1:  Operativni partneri su organizacije koje planiraju sa vodećom institucijom i bave se precizno definisanim aktivnostima u skladu sa partnerskim ugovorom i, ponekad, zajedno upravljaju budžetom projekta. Ne treba ih mešati sa pružaocima usluga (roba, konsalting, ljudski resursi, itd.), čija se delatnost plaća redovnim fiskalnim dokumentom (faktura, račun). Oni koji učestvuju u inicijativi isključivo kroz finansijsku podršku (kao što je Fondacija) smatraju se sufinansijerima. Operativni partner može biti i sufinansijer, ako stavi na raspolaganje sopstvene ekonomske resurse za realizaciju intervencije.] 

U slučaju partnerstva, formalni ugovor o partnerstvu mora biti zaključen i predstavljen (pismo o namerama nije dovoljno) između organizacije koja predlaže (glavnog partnera) i partnera. Ukoliko su ugovori modifikovani nakon isplate, biće potrebno poslati kopiju u završnom izveštaju, sa obrazloženjem kojim se dokazuje transfer sredstava sa glavnog partnera/organizacije na partnere, ako oni direktno upravljaju nekim budžetskim linijama.
Neohodno je da se razjasne metode i vremenski period koji su potrebni za prosleđivanje dela koji pripada partnerima. Štaviše, trebalo bi napomenuti da se profitne organizacije mogu prihvatiti kao partneri samo ako ne upravljaju delovima budžeta. Kada postoji partnerstvo, glavna organizacija je odgovorna za sredstva i aktivnosti.

3.4 Komunikacija
Organizacije koje podnose zahtev za donaciju treba da kontaktiraju Fondaciju putem e-mejla intesafondacija@bancaintesa.rs.
E-mejl uvek mora sadržati u predmetu identifikacioni kod projekta i/ili temu. Organizacije moraju pažljivo pročitati Pravila rada i Smernice Fondacije, pre nego što potraže dalje informacije.
Fondacija ne teži vidljivosti kroz podršku projektima. Ukoliko organizacija, nakon dobijene podrške, želi da o tome eksterno komunicira – na sopstvenu inicijativu – mora se obratiti Fondaciji radi dobijanja odobrenja.
Logo Fondacije može biti zatražen, uz prethodno definisanje načina njegove upotrebe.





















[bookmark: _Toc231821315]4. Izbor projekta, evaluacija I finansiranje


Tok grafikona u nastavku prikazuje proces razmatranja i sprovođenja zahteva za donacije:


Podnosilac zahteva podnosi zahtev za donaciju


Fondacija prima zahtev i procenjuje ga




Odbija zahtev                                                        Zahtev za donaciju se dostavlja nadležnim funkcijama na dalje odlučivanje

Fondacija obaveštava podnosioca zahteva                          



Pozitivna odluka – donacija se odobrava 
Fondacija zaključuje ugovor sa korisnikom i realizuje donaciju

Odbija zahtev
Fondacija obaveštava podnosioca zahteva                           

                                                                                                      

[bookmark: _Toc231821316]                                                                                                                                                                                                                                4.1 Kriterijumi za izbor

Bez obzira na oblast delovanja, odabir projekata se rukovodi sadržajem i njegovim društvenim implikacijama; konkretno, oni se procenjuju unapred, prikupljajući informacije o sposobnosti organizacije da postigne predviđene rezultate. Prioritet imaju zahtevi sa najbolje objašnjenim planom, sa najznačajnijim rezultatima i društvenim uticajem u prošlosti, i sa pažljivijim i efektivnim korišćenjem resursa. 
Tokom procesa preliminarne procene, Fondacija može kontaktirati organizaciju za pojašnjenja/dopunu sadržaja projekta: organizacije su dužne da promptno odgovore na dalja pitanja.
Donator zadržava pravo da potvrdi ili izmeni iznos donacije koju organizacija traži; budžet predstavljen u zahtevu se stoga može smanjiti. Ove promene će biti formalizovane odobrenjem i isplatom donacije, a biće obezbeđene i adekvatne indikacije u vezi sa budžetskim linijama i pokrivenim iznosima.
Podnosioci zahteva će uvek primiti pozitivne ili negativne povratne informacije o procesu evaluacije putem e-mejla. Od organizacija se traži da ne kontaktiraju Fondaciju više puta  za novost: kada se primi e-mail koji potvrđuje uspešan prijem zahteva, projekat će se analizirati koliko je to vremenski neophodno i do obaveštenja o isplati ili odbijanju. 
Evaluacija projekta je isključivo diskreciono pravo institucije donatora i njen sadržaj se ne objavljuje javno. Stoga, detaljna obrazloženja o razlozima odbijanja zahteva neće biti data.
Fondacija ne vrši retroaktivne isplate (za pokrivanje troškova nastalih pre odobravanja donacije). Procena opravdanosti može se vršiti u slučaju produženja podrške. Stoga je važno da datum početka projekta naveden u prijavi bude u skladu sa navedenim pravilima.
Isključivo se prihvataju projektne inicijative, dok se podrška redovnim (tekućim) aktivnostima ne odobrava.
[bookmark: _Hlk164865551]Donacije se ne smeju mešati sa:
• poklonima - označavaju robu male vrednosti koja se nudi besplatno, u okviru uobičajnih poslovnih odnosa, u cilju promocije poslovanja Fondacije;
• troškovima reprezentacije - troškovi koje Fondacija ima u ostvarivanju komercijalnih odnosa, u cilju promocije i unapređenja imidža Fondacije (na primer: troškovi ručka i osveženja, troškovi dobrodošlice i gostoprimstva i sl.);
• sponzorstvima – promocija, unapređenje i jačanje imidža Fondacije sklapanjem netipičnih ugovora sa spoljnim organizacijama (ugovora u slobodnoj formi, ugovora o imovini, ugovora o uzajamnim uslugama)
• doprinosima za druge zainteresovane strane osim za osetljive grupe stanovništva, kao što su klubovi ili rekreativna udruženja, ili za internu dobrobit ili inicijative za angažovanje zaposlenih.
Izuzeti su:
· organizovanje inicijativa i pružanje usluga uz naknadu ili u svakom slučaju po neregulisanoj ceni;
· organizacija događaja, koncerata, festivala i folklora, promotivnih,
turističkih ili komercijalnih događaja;
· organizovanje takmičenja i dodela nagrada;
· objavljivanje muzičkih dela, knjiga ili izdavačkih inicijativa.
Indirektna donacija se može razmatrati izuzetno, od slučaja do slučaja, u zavisnosti od razloga i uz mogućnost obezbeđivanja potpune kontrole i sledljivosti svih uključenih aktera. U tom slučaju, donacija se može isplatiti isključivo bankovnim transferom na poseban račun otvoren u Banci Intesa Beograd.

Detaljna lista prihvatljivih korisnika i izuzetaka navedena je u Aneksu 1 ovog dokumenta.
[bookmark: _Toc231821317][bookmark: _Hlk230186605]4.2 Obnova

U slučaju višegodišnjih projekata koji su odobreni i podržani samo za prvu godinu, organizacija mora ponovo da podnese prijavu za narednu godinu, uz istovremeno dostavljanje izveštaja za već podržani period.
Inicijativa će prolaziti kroz isti proces evaluacije i odobravanja kao i u prethodno odobrenim godinama. Bez obzira na trajanje pojedinačnog projekta, maksimalno ograničenje finansijske podrške za istu intervenciju je dve obnove (odnosno tri ukupna zahteva), čak i ako nisu uzastopni. Na ovaj način se obezbeđuju veće mogućnosti pristupa resursima za što veći broj inicijativa.
Takođe, Fondacija će generalno težiti da diversifikuje broj organizacija-korisnika iz godine u godinu. Zbog pomenutog mehanizma rotacije, organizacije će moći da predstave više od jednog projekta u istoj kalendarskoj godini (teritorijalni/centralni nivo ili na istom nivou), ali će ovo dupliranje biti uzeto u obzir prilikom evaluacije.
[bookmark: _Toc231821318]4.3 Finansiranje

Uplata donacije se vrši po odobrenju nadležnih organa i to u iznosu od 100% odobrenog iznosa, samo u domaćoj valuti. Plaćanje se vrši isključivo bankovnim transferom na tekući račun organizacije koja je podnela zahtev za donaciju.

[bookmark: _Toc231821319][bookmark: _Hlk230186700]4.4 Izveštavanje

[bookmark: _Hlk230186719]Za lokalne donacije, na kraju projekta biće zatražen narativni (pisani) izveštaj.
Za centralne donacije, na kraju projekta i u roku od šezdeset dana od njegovog završetka, postoji obaveza da se u digitalnom obliku dostavi obrazac izveštavanja o sprovedenim aktivnostima i postignutim rezultatima, zajedno sa rezimeom nastalih troškova i odgovarajućim dokazima o troškovima („Obrazac za izveštavanje o centralnim donacijama” i „Tabela finansijskog izveštaja[footnoteRef:2]”, koje donator šalje nakon potvrde podrške – prikazani u Aneksu Smernica). [2:  Osim diplomatskih misija i prisustva međunarodnih organizacija koje imaju funkcionalne privilegije Ujedinjenih nacija] 

Napominje se da za centralne donacije projekat mora biti u potpunosti finansijski pravdan, kako deo koji je podržan doprinosom Fondacije, tako i deo koji je pokriven sopstvenim sredstvima, sredstvima partnera i/ili drugih donatora.

Za detalje o pravilima izveštavanja, potrebno je konsultovati Uputstvo za izveštavanje o projektima (u Aneksu ovih Smernica). Svako produženje roka za dostavljanje izveštaja mora biti dogovoreno sa Fondacijom.
Za lokalne i centralne donacije, u slučaju nedostavljanja izveštaja, može se zahtevati povraćaj isplaćenog iznosa. Primljeni izveštaji mogu biti naknadno predmet provere. Iz tog razloga, korisnička organizacija mora čuvati završni izveštaj o projektu dostupnim najmanje tri godine nakon završetka projekta.
Ako isplaćeni iznos nije u potpunosti utrošen zbog izmena ili poteškoća u realizaciji aktivnosti i ako postoje preostala sredstva, korisnička institucija će što je pre moguće kontaktirati Fondaciju kako bi to prijavila i predložila njihovu upotrebu isključivo za nastavak ili proširenje odobrene inicijative. Preostala sredstva ne mogu se koristiti za druge inicijative osim odobrene. Kao podršku izmeni, organizacija mora dostaviti narativni (opisni) izveštaj i revidirani budžet. Dogovorene izmene moraju takođe biti uključene u završni izveštaj.
Moguće je da, zbog potreba koje nastanu tokom faze sprovođenja aktivnosti, postanu neophodne izmene u odnosu na ono što je odobreno prilikom dodele sredstava (budžetske stavke, rokovi realizacije, razvoj aktivnosti itd.); svaka izmena mora biti blagovremeno dogovorena sa Fondacijom pre sprovođenja i u pisanoj formi. Ove izmene takođe moraju biti prikazane u završnom izveštaju.















OBRAZAC C – LOKALNE DONACIJE

	
OBRAZAC ZA IZVEŠTAJ O LOKALNIM DONACIJAMA



1. ORGANIZACIJA KORISNIK:
2. IDENTIFIKACIONI BROJ (ID projekta) I NAZIV PROJEKTA:
3. IME I PREZIME KONTAKT OSOBE za inicijativu/projekat:

· Funkcija u organizaciji: 
· Uloga u inicijativi/projektu: 
· Broj telefona:
· E-mail: 

4. OPISNO IZVEŠTAVANJE:

Detaljno opišite sledeće tačke, ističući i obrazlažući sva odstupanja od odobrenog plana, sve izmene učinjene tokom preliminarne provere ili tokom implementacije projekta.

· Vreme implementacije: navesti period implementacije projekta – sa datumom početka projekta koji je saopšten Fondaciji – i sva dogovorena produženja/modifikacije.

· Korisnici (direktni i indirektni): naznačite broj i tipove obuhvaćenih subjekata, upoređujući ih sa onim što je bilo predviđeno planom ili, ako je došlo do promena, u fazi preliminarne provere.

· Ciljevi i rezultati postignuti u odnosu na fazu planiranja ili na fazu preliminarne provere, ako su izvršene promene.

· Aktivnosti: detaljno opisati šta je postignuto i sve promene u poređenju sa onim što je definisano u fazi planiranja ili tokom faze preliminarne provere, ako su izmene izvršene.

· Uticaj: opisati pozitivnu promenu koja je generisana za korisnike, zajednicu i referentnu teritoriju.

· Rizici: navedite sve spoljne faktore/problematične elemente koji su uticali na sprovođenje projekta i opišite mere ublažavanja sprovedene za njihovo suzbijanje i upravljanje.

· Zaključci: ukazati na znanje i iskustvo stečeno prilikom realizacije projekta.

· Održivost: kratka analiza buduće održivosti projekta sa finansijskog, institucionalnog, političkog i društvenog aspekta.


Mesto I datum _____________________

 Potpis lica ovlašćenog za zastupanje _____________________
OBRAZAC C – CENTRALNE DONACIJE
	
OBRAZAC ZA IZVEŠTAJ O CENTRALNIM DONACIJAMA



1. ORGANIZACIJA KORISNIK:

2. IDENTIFIKACIONI BROJ (ID projekta) I NAZIV PROJEKTA:

3. IME I PREZIME KONTAKT OSOBE za inicijativu/projekat:

· Funkcija u organizaciji: 
· Uloga u inicijativi/projektu: 
· Broj telefona:
· Broj mobilnog telefona: 
· Adresa e-pošte::

4. NARATIVNO (OPISNO) IZVEŠTAVANJE:

Detaljno opišite sledeće tačke, ističući i obrazlažući sva odstupanja od odobrenog plana, sve izmene učinjene tokom preliminarne provereli tokom implementacije projekta.
· Vreme implementacije: navesti period implementacije projekta – sa datumom početka projekta koji je saopšten Intesa Fondaciji filantropska organizacija – i sve dogovorene produžetke/modifikacije.

· Korisnici (direktni i indirektni): naznačite broj i tip obuhvaćenih subjekata, upoređujući ih sa onim što je bilo predviđeno planom ili, ako je došlo do promena, u fazi preliminarne provere.

· Opšti cilj i poseban cilj postignuti u odnosu na fazu planiranja ili na fazu preliminarne provere, ako su izvršene izmene.

· Rezultati, indikatori numeričkog merenja i povezani izvori verifikacije: detaljno opišite šta je postignuto i sva odstupanja (ako postoje, priložite logički okvir za poređenje). Molimo da se referišete na fazu planiranja ili preliminarnu fazu provere, ako su izvršene izmene.

· Aktivnosti: detaljno opisati šta je postignuto i sve izmene u poređenju sa onim što je definisano u fazi planiranja ili revidirano tokom faze preliminarne provere, ako su izmene izvršene.

· Procena uticaja: ukazati na promene koje su nastale za korisnika, zajednicu i referentne teritoriju. Tamo gde postoji, dati rezime konačnog mišljenja nadležnog eksternog procenitelja.

· Rizici: navedite sve spoljne faktore/problematične elemente koji su uticali na sprovođenje projekta i opišite mere ublažavanja sprovedene za njihovo suzbijanje i upravljanje.

· Zaključci: ukazati na znanje i iskustvo stečeno tokom  implementacije projekta.

· Održivost: kratka analiza buduće održivosti projekta sa finansijskog, institucionalnog, političkog i društvenog aspekta.

5. FINANSIJSKO IZVEŠTAVANJE

Analitički završni bilans ukupnih troškova projekta, upoređen sa odobrenim budžetom – „Tabela finansijskog izveštavanja“ koju je korisniku poslala Intesa Fondacija.

Računovodstveni dokazi. Priložiti kopije pratećih dokumenata za ceo projekat: svaki računovodstveni dokument mora sadržati ime projekta i/ili ID. Organizovati digitalnu arhivu u foldere koji odgovaraju makro-stavkama budžeta.

Što se tiče sufinansiranih budžetskih stavki, biće potrebno navesti udeo svakog donatora u izveštaju u Excel formatu.

6. Uključiti pisano svedočenje najmanje dva direktna korisnika projekta. Pored toga, mogu se uključiti svedočenja drugih zainteresovanih strana kao što su lokalni kontakti povezani sa projektom, predstavnici Vlade, lokalnih samouprava, lokalnih razvojnih organizacija itd.

7. Sve sprovedene aktivnosti komunikacije/diserminacije informacija u vezi sa projektom (pregled štampe, video snimci, fotografije). U slučaju fotografskog/video materijala, kopije se moraju poslati u pojedinačnim fajlovima, uz opis onoga što je na njima predstavljeno.

[bookmark: _Toc161040024]Mesto i datum _______________________

 Potpis lica ovlašćenog za zastupanje
__________________________________________________








UPUTSTVO ZA IZVEŠTAVANJE O PROJEKTU 


CENTRALNE DONACIJE  (jednako i > € 2.000 EUR)

Izveštavanje o projektima koje podržava Intesa Fondacija filantropska organizacija putem centralnih donacija mora biti pripremljeno korišćenjem „Obrazac C_Centralne donacije“ i dokumenta „Finansijsko izveštavanje“. Ovi dokumenti se mogu naći među prilozima poslatim e-mailom. Obrasci sadrže uputstva za pravilno izveštavanje i moraju biti potpisani od strane pravnog zastupnika Organizacije

Ovo su glavne tačke na koje bi trebalo obratiti pažnju, sa relevantnim detaljima: 

• NARATIVNO (OPISNO) IZVEŠTAVANJE
 
Kao što je navedeno u Obrascu C, on se sastoji od sledećih tačaka, koje treba popuniti, naglašavajući sva odstupanja od odobrenog planiranja, sve izmene napravljene tokom procesa provere ili tokom implementacije projekta, uz obrazloženje odstupanja: 

- period u kome se projekat odvijao (definisan kao period između datuma početka koji je saopšten Intesa Fondaciji filantropska organizacija i datuma završetka). 

- korisnici - broj i tipovi pojedinaca ili grupa korisnika projekta, po bilo kojoj makro-podeli. 

- detaljan opis postignutih rezultata i ciljeva, sa njihovim pokazateljima merenja i opisom eventualnih odstupanja od onih iznetih u predlogu ili revidiranih tokom preliminarne provere, sa obrazloženjem uzroka. 
 
- detaljan opis aktivnosti koje su sprovedene. 

- procena uticaja na korisnike, zajednicu i na referentnu teritoriju, korišćenjem direktnih (npr. baza podataka) i indirektnih (npr. upitnika upućenih korisnicima) alata za merenje koji se koriste za prikupljanje podataka i završno interno izveštavanje i/ili od strane eksternih procenjivača, podržano bilo kojom izjavom indirektnih korisnika (npr. porodice, zajednice, institucije, itd.). Ukoliko Smernice to zahtevaju, Organizacija mora da pošalje – zajedno sa izveštajem – izveštaj o proceni uticaja koji je pripremio imenovani procenjivač. 

- rizici - opis bilo kakvih spoljnih faktora ili problematičnih elemenata koji su uticali na napredak aktivnosti i postizanje ciljeva. Navedite mere preduzete za suzbijanje njihovih efekata i njihovu efikasnost. 

- zaključci i održivost – završna razmatranja i kratka analiza buduće održivosti projekta sa finansijskog, institucionalnog, političkog i društvenog aspekta. 

• FINANSIJSKO IZVEŠTAVANJE 

Projekat treba da bude u potpunosti prikazan, navodeći iznos podrške Intesa Fondacije filantropska organizacija, udeo sufinansiranja koje obezbeđuje Organizacija i svi partneri, kao i doprinose drugih donatora. Svaki udeo treba da bude dokumentovan odgovarajućim priznanicama/računima poslatim emailom.

Zajedno sa popunjenim Obrascem C_Centralne donacije, Organizacija mora da dostavi Excel datoteku sa rezimeom pod nazivom „Finansijsko izveštavanje tabela“, u kojoj se tačno navode odobrene budžetske stavke i iznosi, sve izmene dogovorene sa Fondacijom i odgovarajući troškovi.
Dakle, za svaku kategoriju troškova u budžetu mora se navesti stvarno potrošen iznos, zajedno sa pratećom dokumentacijom, uključujući račune/dokaze o plaćanju. 

Molimo vas da usvojite metod podnošenja dokumenta (npr. numerisanje svakog dokumenta o troškovima) koji omogućava da se obrazloženja povežu sa odgovarajućim budžetskim linijama. Datoteke sa računima za troškove treba podeliti i organizovati u elektronske foldere koji odgovaraju makro-stavkama troškova. Nemojte koristiti specijalne znakove ili preterano duga imena datoteka. 

Računi sa relaizovanim troškovima mogu se poslati kao prilozi e-mailom.

Organizacija mora sačuvati originale računa sa troškovima, završni izveštaj o projektu i bilo koji izveštaj o proceni uticaja koji je pripremio izabrani procenjivač najmanje tri godine od završetka projekta i trebalo bi da budu dostupni za konsultacije na zahtev Intesa Fondacije filantropska organizacija. 

Obrazloženja troškova treba da budu sledljiva za ceo projekat i do organizacije korisnika (i/ili partnerske organizacije/a, ako postoje, na osnovu osnovnog sporazuma o partnerstvu), kao i do svih drugih donatora. To znači da naziv projekta treba jasno i nedvosmisleno da bude naveden na fakturama, priznanicama i svim drugim potvrdama o plaćanju koje su zvanično adresirane na Organizaciju i/ili partnera.

Konkretno:  

- Troškove osoblja (interne i eksterne) treba navesti na osnovu bruto troškova pripisanih radnom vremenu utrošenom u vezi sa projektom, naznačenim u posebnoj evidenciji utrošenog vremena. Treba navesti kriterijume koji se koriste za izračunavanje. 
- Računi za povremene ugovore o radu treba da uzmu u obzir odbitke poreza i socijalnog osiguranja u skladu sa važećim fiskalnim propisima i propisima o socijalnom osiguranju. 
- Za eksterno osoblje je takođe potrebna kopija ugovora o saradnji. 
- Naknadno nastali troškovi, kao što su doprinosi za socijalno osiguranje, moraju biti adekvatno prikazani, a Organizacija mora priložiti kopije računa, čak i u kumulativnom obliku. 
- Svaka naknada troškova treba da bude dokumentovana potpisanim izveštajima o troškovima i njihovim odgovarajućim priznanicama/računima. 

Za nadoknadu troškova volontera treba dostaviti izjavu potpisanu od strane Organizacije i odgovarajuću priznanicu/račun potpisane od strane volontera. 

Subjekti koji su putovali ličnim vozilom i dobili naknadu moraju da dostave izjavu u kojoj se navode datumi, rute, svrhe putovanja i vrsta korišćenog vozila. 
- Troškove zakupa i/ili komunalija, zakupa opreme i osiguranja treba rasporediti prema udelu projekta. 
- Dodatni troškovi (kao opšti troškovi) - do maksimalno 7% - treba da se prijave, obezbeđujući odgovarajuću dokumentaciju kao dokaz stvarno nastalih troškova, kao što su fakture, platni listić i povezana plaćanja. Samosertifikacija se ne prihvata. 
- U slučaju dokumenata o troškovima izdatih u ime organizacija koje nisu korisnik i/ili partner ili dokumenata bez određenog naziva, Organizacija korisnika mora dostaviti dodatnu napomenu kojom se obrazlaže kako se troškovi mogu pripisati projektnim aktivnostima. 
- Što se tiče sufinansiranih budžetskih stavki, Organizacija mora navesti udeo svakog sponzora u Excel datoteci za izveštavanje.
- U slučaju ugovora o partnerstvu, prenos finansijskih sredstava sa vodeće organizacije na partnersku organizaciju/e mora biti potvrđen sertifikatom (ako partner/i upravljaju budžetskim delovima), zajedno sa ugovorom, ako nije dostavljen tokom faza predloga projekta.
 

• Napomene 

Ukoliko su neophodne izmene indikatora ili odobrenih budžetskih stavki, tokom implementacije projekta, organizacija korisnik treba odmah da kontaktira Intesa Fondaciju filantropska organizacija putem e-pošte i zatraži odobrenje, bez obzira na iznos ili procenat ovih odstupanja. 
Izveštaj o projektu se mora dostaviti u digitalnom formatu putem e-maila u roku od 60 (šezdeset) dana nakon završetka projekta. Svako moguće produženje mora biti saopšteno u pisanoj formi i dogovoreno sa Intesa Fondacijom filantropska organizacija. 

U slučaju više partnera i/ili donatora, mogu se dodati kolone po potrebi u listu „BUDŽET“ Excel datoteke radi određivanja pojedinačnih doprinosa. 
Organizacija može, po sopstvenom diskrecionom pravu, da daje izveštaje o projektu dok je projekat u toku („periodični izveštaji“). 

Fondacija zadržava pravo da zahteva periodične izveštaje za specifične potrebe, kao što je procena novog zahteva za finansiranje od strane Organizacije za nastavak istog projekta ili za novu inicijativu. 

Ista dokumenta koja se koriste za završno izveštavanje moraju se koristiti za periodično izveštavanje. 
Završno izveštavanje o projektu treba da uzme u obzir svaki opisni i finansijski periodični izveštaj; samo dokumente koji su sastavljeni nakon periodičnih izveštaja treba dodatno poslati. 

LOKALNE DONACIJE (<€ 2.000) 

Što se tiče lokalnih donacija, biće zatražen završni izveštaj na osnovu uzorka sa sumarnim prikazom sprovedenih aktivnosti. Izveštaj o aktivnostima treba pripremiti na „Obrascu C_Lokalne“. 

Rezime se takođe može poslati po diskrecionom pravu Organizacije.



























[bookmark: _Toc231821320]ANEKS 1
Spisak kvalifikovanih korisnika I izuzeća


Korisnici donacija su neprofitni subjekti, propisno konstituisani u skladu sa zakonom i čije aktivnosti nisu u suprotnosti sa etičkim principima Banca Intesa Beograd i Intesa Sanpaolo Grupe. Moraju biti upisani najmanje u jednom javnom registru i biti osnovani i operativni najmanje dve godine i imati najmanje dva finansijska izveštaja dostupna u trenutku podnošenja zahteva za donaciju.

Kvalifikovane kategorije su:

· Verske organizacije;
· Udruženja socijalne pomoći, socijalne promocije i dobrovoljne organizacije;
· Organizacije i udruženja koja se bave zaštitom životne sredine i prirodnih resursa;
· Državni univerziteti, fakulteti, škole;
· Fondacije i naučni/tehnološki/medicinski istraživački instituti;
· Subjekti posvećeni proučavanju, istraživanju i značajnim kulturnim ili umetničkim aktivnostima;
· Fondacije i udruženja koja se bave isključivo scenskim umetnostima;
· Organizacije i sportska udruženja koja se bave neprofesionalnim/amaterskim aktivnostima.


Isključene kategorije su:

· Fizička lica (dozvoljeno: projekti za fizička lica iz oblasti umetnosti, stipendisti);
· Profitne organizacije;
· Političke stranke i pokreti i njihove pomoćne organizacije; 
· Sindikati i pokroviteljstva;
· Državni organi u različitim oblicima (regionalni, okružni i opštinski saveti, ministarstva ili druge slične organizacije), osim posebnih inicijativa od društvenog, kulturnog ili naučnog značaja;
· Klubovi kao što su Lajons, Rotari, itd.
· Organizacije za zabavu i igre na sreću;
· Subjekti koji su, po poslednjem saznanju Banca Intesa Beograd i Intesa Sanpaolo Grupe, uključeni u sudske procese u predmetima koji se tiču organizovanog kriminala i koji se odnose na nepoštovanje ljudskih prava, mirnog suživota i zaštite životne sredine.

Subjekti korisnici takođe treba da ispune sledeće organizacione uslove:

· [bookmark: _Hlk166149745]treba da imaju procedure, uključujući računovodstvene, koje omogućavaju laku verifikaciju usklađenosti između postavljenih ciljeva i onih kojima se stvarno teži i/ili finansijskih izveštaja koji su bili predmet revizije;
· da imaju obavezu da posluju u skladu sa zakonskim zahtevima, kao i principima pravičnosti, rigoroznosti, integriteta, poštenja i dobre vere.


Izuzeća su:

· organizovanje inicijativa i pružanje usluga uz naknadu ili u svakom slučaju po neregulisanoj ceni;
· organizacija događaja, koncerata, festivala i folklora, promotivnih, turističkih ili komercijalnih događaja;
· organizovanje takmičenja i dodela nagrada;
· objavljivanje muzičkih dela, knjiga ili izdavačkih inicijativa;
· troškovi izgradnje, renoviranja, restauracije ili nadogradnje pokretne i nepokretne imovine (dozvoljeno u slučaju bolnica, škola, sigurnih kuća i izgradnje/renoviranja u slučaju vanrednih situacija, npr. rata, zemljotresa, elementarne nepogode)
· obeshrabruje se direktno pokriće raznih naknada i troškova
· osnivanje i početak rada zadruga i društvenih preduzeća;
· franšizing, razvoj brenda/pakovanja/merčendajzing itd.

Indirektna donacija se može uzeti u obzir izuzetno, od slučaja do slučaja, u zavisnosti od razloga i samo ako je omogućena puna kontrola i sledljivost svih uključenih zainteresovanih strana. Donacija se može uplatiti samo na poseban račun otvoren kod Banca Intesa ad Beograd.


Sledeći troškovi mogu biti podržani sa ograničenjem:

· nabavka opreme i trajnih dobara (uključujući i kupovinu prevoznih sredstava): najviše 30% odobrenog iznosa (dozvoljeni su nabavka medicinske opreme, nabavka edukativnih sredstava)
· Aktivnosti komunikacije i povećanja vidljivosti (uključujući namenski angažovano osoblje) najviše 7% odobrenog iznosa.

image1.png
INTESA FONDACIJA

FILANTROPSKA ORGANIZACIJA




